TMC ใจชื้น! Q3/60 ขาดทุนน้อยลง 25% หลังต้นทุนขายลด-ควบคุมค่าใช้จ่ายดีขึ้น
TMC ใจชื้น! Q3/60 ขาดทุนน้อยลง 25% เหลือ 17.21 ลบ. จากปีก่อนขาดทุน 23.09 ลบ. หลังต้นทุนขายลด-ควบคุมค่าใช้จ่ายดีขึ้น ขณะที่ 9 เดือนแรกขาดทุน 24.86 ลบ. น้อยลง 68% จากปีก่อนขาดทุน 78 ลบ.
13 พ.ย. 2560

บริษัท ที.เอ็ม.ซี. อุตสาหกรรม จำกัด (มหาชน) หรือ TMC รายงานผลการดำเนินงานประจำไตรมาส 3/60 สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 บริษัทขาดทุนน้อยลงเนื่องจากปริมาณแรงงานลดลงจากโครงการสมัครใจลาออกและโครงการลดต้นทุนการผลิตที่ร่วมกับกรมส่งเสริมอุตสาหกรรม อีกทั้งบริษัทยังเน้นในเรื่องคุณภาพและการบริหารต้นทุนสินค้าจึงมีการนำเข้าสินค้าจากยุโรปแทนการนำเข้าสินค้าจากประเทศจีน ทำให้ต้นทุนลดลงจากค่าเงินบาทแข็งค่าขึ้นเมื่อเทียบกับปีก่อน